KOMISIJAS ĪSTENOŠANAS REGULA (ES) 2021/1322

(2021. gada 3. augusts),

ar ko attiecībā uz administratīvām informācijas izmaiņām, kas saistītas ar Savienības atļauju biocīdu saimei Contec IPA Product Family, groza Īstenošanas regulu (ES) 2019/2076

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu un 50. panta 2. punktu,

tā kā:

(1) 2019. gada 29. novembrī ar Komisijas Īstenošanas regulu (ES) 2019/2076 (2) uzņēmumam Contec Europe tika piešķirta Savienības atļauja ar numuru EU-0020460-0000, kas atļauj piedāvāt tirgū un lietot biocīdu saimi Contec IPA Product Family.

(2) 2020. gada 5. februārī uzņēmums Contec Europe saskaņā ar Komisijas Īstenošanas regulas (ES) Nr. 354/2013 (3) 11. panta 1. punktu Eiropas Ķimikāliju aģentūrai (“Aģentūra”) iesniedza paziņojumu par minētās regulas pielikuma 1. sadaļas 1. iedaļā aprakstītajām administratīvajām izmaiņām Savienības atļaujā, kas piešķirta biocīdu saimei Contec IPA Product Family.

(3) Uzņēmums Contec Europe ierosināja biocīda raksturojuma kopsavilkumā par biocīdu saimi Contec IPA Product Family, kas dots Īstenošanas regulas (ES) 2019/2076 II pielikumā, pārskatīt produktu tirdzniecības nosaukumu sarakstu, ieskaitot tirdzniecības nosaukumu mainīšanu un atsevišķu biocīdu tirdzniecības nosaukumu svītrošanu no meta biocīda raksturojuma kopsavilkuma 1 un meta biocīda raksturojuma kopsavilkuma 2. Paziņojums ar lietas numuru BC-GC057245-55 tika ierakstīts Biocīdu reģistrā.

(4) Aģentūra 2020. gada 6. martā saskaņā ar Īstenošanas regulas (ES) Nr. 354/2013 11. panta 3. punktu Komisijai iesniedza atzinumu (4) par ierosinātajām izmaiņām. Atzinumā secināts, ka grozījumi, kurus atļaujas turētājs lūdzis izdarīt esošajā atļaujā, ietilpst Regulas (ES) Nr. 528/2012 50. panta 3. punkta a) apakšpunktā norādītajā izmaiņu kategorijā un ka minētās regulas 19. panta nosacījumi arī pēc izmaiņu ieviešanas ir izpildīti. Aģentūra tajā pašā dienā saskaņā ar Īstenošanas regulas (ES) Nr. 354/2013 11. panta 6. punktu Komisijai pārsūtīja pārskatīto biocīda raksturojuma kopsavilkumu visās Savienības valodās.

(5) Komisija ir vienisprātis ar Aģentūras atzinumu un tāpēc uzskata, ka ir lietderīgi grozīt Savienības atļauju biocīdu saimei Contec IPA Product Family.

(6) Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO REGULU.

1. pants Īstenošanas regulas (ES) 2019/2076 II pielikumu aizstāj ar tekstu šīs regulas pielikumā.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 3. augustā Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Īstenošanas regula (ES) 2019/2076 (2019. gada 29. novembris), ar ko piešķir Savienības atļauju biocīdu saimei Contec IPA Product Family (OV L 316, 6.12.2019., 19. lpp.).

(3) Komisijas Īstenošanas regula (ES) Nr. 354/2013 (2013. gada 18. aprīlis) par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012 (OV L 109, 19.4.2013., 4. lpp.).

(4) ECHA opinion of 2 March 2020 on the administrative change of the Union authorisation of the biocidal product family “Contec IPA Product Family”,https://echa.europa.eu/documents/10162/22836226/opinion_for_ua_admin_change_bc-gc057245-55_en.pdf/b848e01c-b8bb-41ac-4dff-650cbfd33ff9.